CELEX: 42003D0664
Language: da
Date: 2003-09-04 00:00:00
Title: 2003/664/EF: Afgørelse truffet af De Faste Repræsentanters Komité den 4. september 2003 om nedsættelse af en ad hoc-gruppe, der skal forberede oprettelsen af et mellemstatsligt agentur for udvikling af forsvarskapaciteter, forskning, anskaffelse og forsvarsmateriel (forberedende ad hoc-gruppe)

Avis juridique important

|

42003D0664

2003/664/EF: Afgørelse truffet af De Faste Repræsentanters Komité den 4. september 2003 om nedsættelse af en ad hoc-gruppe, der skal forberede oprettelsen af et mellemstatsligt agentur for udvikling af forsvarskapaciteter, forskning, anskaffelse og forsvarsmateriel (forberedende ad hoc-gruppe)  

EU-Tidende nr. L 235 af 23/09/2003 s. 0022 - 0023

Afgørelse truffet af De Faste Repræsentanters Komitéden 4. september 2003om nedsættelse af en ad hoc-gruppe, der skal forberede oprettelsen af et mellemstatsligt agentur for udvikling af forsvarskapaciteter, forskning, anskaffelse og forsvarsmateriel (forberedende ad hoc-gruppe)(2003/664/EF)DE FASTE REPRÆSENTANTERS KOMITÉ HAR -under henvisning til artikel 19, stk. 3, i Rådets forretningsorden, ogud fra følgende betragtninger:(1) Det Europæiske Råd anmodede på mødet den 19.-20. juni 2003 i Thessaloniki formandskabet om sammen med generalsekretæren/den højtstående repræsentant at fremme arbejdet med henblik på oprettelse af et mellemstatsligt agentur i EU for udvikling af forsvarskapaciteter, forskning, anskaffelse og forsvarsmateriel, idet der tages hensyn til konventets og regeringskonferencens arbejde.(2) Den Udenrigs- og Sikkerhedspolitiske Komité varetager under Rådets myndighed den politiske ledelse af udviklingen af militære kapaciteter.(3) Formandskabet har fremlagt en arbejdsplan for udførelsen af dette mandat og vil under dette arbejde tage fuldt hensyn til arbejdet i Den Uformelle Rådgivende Gruppe af Forsvarsministrenes Repræsentanter.(4) Ifølge konklusionerne fra Det Europæiske Råd i Thessaloniki skal agenturet underlægges Rådets myndighed, og Rådets relevante organer skal tage de nødvendige skridt til at oprette agenturet i løbet af 2004.(5) En bred tilgang med inddragelse af ekspertise på alle de områder, der er nævnt i konklusionerne fra Det Europæiske Råd i Thessaloniki vedrørende agenturet, vil gavne dette arbejde, og det er derfor nødvendigt at nedsætte en ad hoc-gruppe -TRUFFET FØLGENDE AFGØRELSE:Artikel 11. Der nedsættes en ad hoc-gruppe, der skal forberede oprettelsen af et mellemstatsligt agentur for udvikling af forsvarskapaciteter, forskning, anskaffelse og forsvarsmateriel (i det følgende benævnt "den forberedende ad hoc-gruppe"), med henblik på at tage de nødvendige skridt til i løbet af 2004 at oprette et mellemstatsligt agentur for udvikling af forsvarskapaciteter, forskning, anskaffelse og forsvarsmateriel.2. Den forberedende ad hoc-gruppe arbejder i tæt samordning dels med Den Udenrigs- og Sikkerhedspolitiske Komité, idet der tages hensyn til, at denne komité under Rådets myndighed er ansvarlig for at varetage den politiske ledelse af udviklingen af militære kapaciteter, dels - gennem Den Udenrigs- og Sikkerhedspolitiske Komité - med EU's Militærkomité.3. Den forberedende ad hoc-gruppe aflægger rapport til Coreper.Artikel 21. Den forberedende ad hoc-gruppe består af nationale repræsentanter for medlemsstaterne. Medlemsstaterne sikrer effektiv inddragelse af deres forsvarsministerier.Kommissionen deltager i arbejdet i den forberedende ad hoc-gruppe.Den forberedende ad hoc-gruppe kan også sammensættes af nationale repræsentanter med ekspertise på de områder, som Det Europæiske Råd i Thessaloniki har fastsat som mål for agenturet, nemlig "at udvikle forsvarskapacitet inden for krisestyring, fremme og styrke det europæiske forsvarsmaterielsamarbejde, styrke grundlaget for den europæiske forsvarsindustri og -teknologi og skabe et konkurrencedygtigt europæisk forsvarsmaterielmarked samt, eventuelt i samarbejde med Fællesskabets forskningsaktiviteter, fremme forskning, der sigter mod at blive førende inden for strategiske teknologier for fremtidige forsvars- og sikkerhedskapaciteter og dermed styrke Europas industrielle potentiale på dette område".Den forberedende ad hoc-gruppe tager ligeledes hensyn til konventets og regeringskonferencens arbejde.2. Den forberedende ad hoc-gruppe udvides efter behov med repræsentanter for EU's Militærkomité og Gruppen vedrørende Europæisk Forsvarsmaterielpolitik, der til støtte for agenturets mål også kan sammensættes af de nationale forsvarsmaterieldirektører eller deres repræsentanter.Artikel 3Den forberedende ad hoc-gruppe nedlægges, når den har løst sine opgaver som defineret i artikel 1, stk. 1.Artikel 4Denne afgørelse har virkning fra dagen for vedtagelsen. Den offentliggøres i Den Europæiske Unions Tidende.Udfærdiget i Bruxelles, den 4. september 2003.For De Faste Repræsentanters KomitéU. VattaniFormand